laion/Wikipedia-Exotic huggingface dataset:
Adeenium

Adeenium (Adenium) on koerakooluliste sugukonda kuuluv puittaimede perekond. Adeeniumid kasvavad eelkõige Aafrikas ja Araabia poolsaarel, kuid ka Kagu-Aasias. Adeeniumid on jämenenud tüvega puud või põõsad, millel on kirkavärvilised, enamasti roosad või punased õied. Tüseda adeeniumi, Adenium boehmianum'i ja Adenium multiflorum'i taimemahl sisaldab südametegevust halvavaid glükosiide. Mahla kasutatakse noolemürgi valmistamiseks. Adeeniume kasvatatakse ka ilutaime ja bonsaina. Adenium arabicum Balf.f. (Araabia poolsaar) Adenium Arabicum subsp. Thai Socotranum (Tai) Adenium boehmianum Schinz (Namiibia, Angola) Adenium multiflorum Klotzsch. (Aafrika lõunaosa Sambiast alates) Adenium obesum (tüse adeenium) Adenium obesum subsp. obesum (Sahel) Adenium obesum subsp. oleifolium (Lõuna-Aafrika Vabariik, Botswana) Adenium obesum subsp. socotranum (Sokotra) Adenium obesum subsp. somalense (Ida-Aafrika) Adenium swazicum Varem paigutati adeeniumi perekonda ka Pachypodium namaquanum.
Tonomeetria

Tonomeetria on protseduur silma siserõhu mõõtmiseks. See on oluline test glaukoomiriskiga patsientidele. Protseduuri viiakse läbi tonomeetriga.
Pinnastee

Pinnastee on põllu-, metsa- või muu selline pealiskihita tee, mis on teeks rajatud või sõidukite looduslikul pinnasel liikumise tulemusena selleks kujunenud. Pinnasteed võivad olenevalt aastaajast olla ajutiselt läbimatud (näiteks kevadsuurvee ajal). Keskkonnaministri määrus "Metsatee seisundi kohta esitatavad nõuded" kehtestab nõuded pinnasteedele vastavalt nende järkudele. 2007. aasta alguse seisuga oli Eestis 32 kilomeetrit katteta kõrvalmaanteid. 2012. aasta alguse seisuga oli selliseid kõrvalmaanteid 27 kilomeetrit. Kõrvemaa pinnastee jaanuaris Kõrvemaa pinnastee mais Kõrvemaa pinnastee septembris Suurvee tõttu suletud sõidutee Soomaal Talvine pinnastee USA-s Kruusatee teedelagu Katete olem riigimaanteedel 01.01.2007 Teeregister (vaadatud 1. märts 2012) Katete olem teeliikide loikes 01.01.2012 Teeregister (vaadatud 1. märts 2012) Metsatee seisundi kohta esitatavad nõuded
Ivar Johansson

Ivar Valentin Johansson (31. jaanuar 1903 – 4. august 1979 Norrköping) oli keskkaalus võistlev Rootsi maadleja. Tulnud 22 korral Rootsi meistriks maadluses. Ivar Johansson on Kristjan Palusalu kõrval ainuke maadleja maailmas, kes võitnud ühtedelt olümpiamängudelt mõlemas maadlusstiilis (Kreeka-Rooma ja vabamaadlus) kuldmedali. Eesti maadlejatest on Johanssoniga maadelnud August Neo, kes 1934. aasta EM-il talle kaotas. 1932. aastal anti talle Svenska Dagbladeti kuldmedal (rootsi keeles Svenska Dagbladets guldmedalj), Rootsi maadlejatest on autasu saanud veel: Tomas Johansson, Frank Andersson, Bertil Antonsson, Gösta Frändfors, Johan Richthoff Maadlus 1928. aasta suveolümpiamängudel Maadlus 1932. aasta suveolümpiamängudel Maadlus 1936. aasta suveolümpiamängudel Ivar Johansson veebisaidil Olympedia (inglise)
Ooniumühendid

Keemias nimetatakse ooniumühenditeks (ka ooniumsooladeks) heteroaatomit (N, O, S, As, Sb, Se, Si, Ge jt) sisaldava lähteühendi protoneerumisel (liitub H+) või mingi asendusrühma (R+, X+) liitumisel moodustuvat ooniumiooni (katiooni) koos vastava aniooniga. Valik enamesinevaid ooniumioone: ammooniumkatioonid ammoonium H4N+ (protoneeritud ammoniaak) primaarne ammoonium RH3N+ (protoneeritud primaarsed amiinid) sekundaarne ammoonium R2H2N+ (protoneeritud sekundaarsed amiinid) tertsiaarne ammoonium R3HN+ (protoneeritud tertsiaarsed amiinid) kvaternaarne ammoonium R4N+ (tertsiaarse amiini alküülimine (+ R+)) püridiiniumkatioon C5H5NH+ (protoneeritud püridiin) imiiniumkatioon R2C=NR2+ (imiinist) fosfooniumkatioon H4P+ (protoneeritud fosfiin) oksooniumkatioonid hüdrooniumioon ehk hüdroksooniumioon H3O+ (protoneeritud vesi) Ioonne vedelik
Torashirō Kawabe

Torashirō Kawabe (25. september 1890 Toyama prefektuur – 25. juuni 1960) oli Jaapani sõjaväelane (kindralleitnant). Ta oli Jaapani sõjaväeatašee Riias, Moskvas, Berliinis ja Budapestis. Ka tema vend Masakazu Kawabe oli kindral Jaapani sõjaväes. Kindral Laidoner ja minu eksimused. Võitleja, september 1953, nr. 9, lk. 3.
Desmond Morris

Desmond John Morris (sündinud 24. jaanuaril 1928 Purtonis Wiltshire'i krahvkonnas Inglismaal) on Briti antropoloog, zooloog ja kirjanik. Ta on ka telesaatejuht ja kunstnik. Morris sai põhihariduse Dauntsey koolis West Lavingtonis Wiltshire'is. Pärast sõjaväeteenistust õppis ta Birminghami ülikoolis, mille lõpetas 1951. aastal zooloogina. 1954. aastal sai ta filosoofiadoktoriks Oxfordi Ülikoolis kaitstud väitekirjaga "Reproductive Behaviour of the Ten-spined Stickleback", mida juhendas Nobeli auhinna laureaat Niko Tinbergen. Ta töötas Londoni Zooloogiaseltsis Londoni loomaaia imetajate kuraatorina. 1966. aastal lahkus ta loomaaiast, häirituna selle allakäigust. Esmalt jõudis Morris avalikkuse tähelepanu alla 1950. aastail, kui ta juhtis ITV telesarja "Zoo Time", kuid ülemaailmse kuulsuse saavutas ta 1967. aastal raamatuga "The Naked Ape". Raamat on häbenematu vaade inimliigile, see keskendub inimese loomalikele omadustele ja meie sarnasustele inimahvidega ning inimkäitumise selgitamisele selle evolutsioonipsühholoogilise kujunemise kaudu küttide-korilaste eelajaloolises keskkonnas. Teost on korduvalt trükitud paljudes keeltes ning see on endiselt bestseller. Morrise hilisemad uuringud, raamatud ja telesarjad on jätkanud selle vaatega inimkäitumisele, selgitades seda puhtzooloogilisest vaatenurgast. Tema lähenemine ja järeldused on sageli pälvinud kriitikat. 1981. aastal avaldatud raamat "The Soccer Tribe" põhines osalt uuringuil, mida Morris tegi jalgpalliklubi Oxford United direktorina, sealhulgas klubi fännide "hõimu" muusikalisi rituaale klubi koduväljakul toimunud matšidel. Lisaks teaduskarjäärile on Morris ka sürrealistlilk kunstnik. Tema teosed on rippunud näitustel kõrvuti hispaania kunstniku Joan Miró omadega ning neil on oluline mõju Briti sürrealismile. Ta esimene isikunäitus toimus 1948. aastal. 1957. aastal korraldas ta kuraatorina šimpanside maalide ja joonistuste näituse Kaasaegse Kunsti Instituudis (Institute of Contemporary Arts) Londonis, kus teiste seas olid noore Congo-nimelise šimpansi maalid. Morrise maalide fragmente võib näha Richard Dawkinsi raamatute "Isekas geen" ("The Selfish Gene") ja "Pime kellassepp" ("The Blind Watchmaker") esimeste trükkide kaanel. Aastatel 1967–1968 oli Morris Kaasaegse Kunsti Instituudi direktor. Morris andis oma panuse 1981. aasta filmi "Võitlus tule pärast" tegemisse, kui konsulteeris filmi tegijaid vanema kiviaja inimeste žestide ja kehakeele loomisel. "Jason imedemaal" Rapla EGC, 1992 "Intiimkäitumine" Mondo, 2002 "Beebi" Pegasus, 2009 "Arhiivikoopia". Originaali arhiivikoopia seisuga 8. detsember 2016. Vaadatud 1. märtsil 2012.{{netiviide}}: CS1 hooldus: arhiivikoopia kasutusel pealkirjana (link) http://www.wildfilmhistory.org/person/91/Desmond+Morris.ht Hill, Amelia (7. september 2008). "Morris hits at 'brutal' babycare books". The Guardian. London. http://www.desmond-morris.com/biography.php www.desmond-morris.com Koduleht koos täieliku elulooga
S8 (Berliin)

S8 on Berliini linnaraudtee liin, mis sõidab Wildaui ja Birkenwerderi vahel. Liinil on 25 peatust ning kogu liini läbimiseks kulub 70 minutit. Liin on käigus ainult tööpäeviti ja sõidab 20-minutlise intervalliga. Zeuthenini sõidab rong siiski vaid tipptunnil, üldjuhul on liini lõpp-peatuseks Grünau.
Maadlus 1988. aasta suveolümpiamängudel

Maadlus 1988. aasta suveolümpiamängudel toimusid Sŏulis Lõuna-Koreas. Nii Kreeka-Rooma kui vabamaadluses võisteldi kümnes kaalus: kuni 48 kg, kuni 52 kg, kuni 57 kg, kuni 62 kg, kuni 68 kg, kuni 74 kg, kuni 82 kg, kuni 90 kg, kuni 100 kg ja kuni 130 kg.
August Okas

August Okas (31. juuli 1904 Adavere vald, Põltsamaa kihelkond, Viljandimaa – 31. juuli 1987 New York) oli eesti arst ja arstiteadlane. Ta lõpetas 1923. aastal Hugo Treffneri Gümnaasiumi, õppis aastail 1923–1930 Tartu Ülikooli arstiteaduskonnas. Eesti Üliõpilaste Seltsi vilistlane. August Okas töötas Tartu Riiklikus Seerumi Instituudis, viimati abijuhatajana. 1944. aastal põgenes ta Saksamaale, siirdus 1948. aastal Argentinasse, oli seal Argentina Eesti Võitlejate Koondise esimees. Töötas Seerumi Instituudis. 1965. aastal siirdus ta USA-sse, töötas Madisoni farmaatsialaboris New Jersey osariigis. Die Veränderungen der subkortikalen Ganglien bei physischer Ermüdung. //Fol. Neuro-Chirurgica. Tartu. IX (1929) Sensitivity to antibiotics of 100 strains of Staphylococcus aureus (kaasautor). // Prensa Medica Argentina. 41 (1954), 16 Serodiagnosis of systemic candidiasis (kaasautor). // J. Infect. Diseases 117 (1967), 2 The susceptibility to moniliasis in children with endocrine hypofunction (kaasautor). // Trans. Assn. Am. Physicians 80 (1967) Diagnostic therapeutic problems in systemic candidiasis (kaasautor). // Mykosen 10 (1967) 9 Antimicrobial properties of the endometrium (kaasautor). // Obstetrics & Gynecology 31 (1968) 6 AAUT II, 263 Merila-Lattik, H., 441 VES (1954), 29. VII VES (1974), 15. VIII VES (1979), 26. VII VES (1984), 2. VIII VES (1987), 10. IX Album Academicum Universitatis Tartuensis 1918-1944 Käesolevas artiklis on kasutatud "Eesti teaduse biograafilise leksikoni" materjale.
S85 (Berliin)

S85 on Berliini linnaraudtee liin, mis kulgeb Grünau ja Waidmannslusti vahel, kuid alates 2009. aasta talvest pole liin enam käigus olnud. Varem oli tegemist liiniga, millel oli 20 peatust ja mis oli käigus vaid tööpäeviti. Suurem osa ronge ei läbinud liini täies pikkuses, vaid sõitsid ainult Greifswalder Straße ja Schöneweide vahel.
Adavere vald

Adavere vald (saksa keeles Gemeinde Addafer) oli vald Põltsamaa kihelkonnas Viljandimaal. Vald loodi 1866. aastal. Vallamaja valmis 1868. aastal ja õnnistati 12. aprillil 1869, läks maksma 2613 rubla 17½ kopikat. See asus Puiatu külas. Vallavanemad olid: 1. oktoober 1867 – 14. veebruar 1870 Tõnu Tikkar 14. veebruar 1870 – 23. jaanuar 1873 Hans Idam 23. jaanuar 1873 – 17. märts 1879 Jaan Pälsing 17. märts 1879 – 6. detsember 1882 Mihkel Limberg 6. detsember 1882 – 13. märts 1885 Adavere vallavanem 13. märts 1885 – 11. mai 1893 Kaarel Pälsing 11. mai 1893 – 5. veebruar 1897 Kustas Stamm 5. veebruar 1897 – 3. jaanuar 1900 Ado Tamm 3. jaanuar 1900 – 1. veebruar 1910 Mihkel Kirschberg 1. veebruar 1910 – 4. jaanuar 1916 Hans Limberg 4. jaanuar 1916 – 26. jaanuar 1918 Aleksander Mardus 26. jaanuar 1918 – 13. veebruar 1918 Jaan Prits 13. veebruar 1918 – 30. märts 1918 Aleksander Mardus 30. märts 1918 – 26. november 1918 Jaan Prits 26. november 1918 – 14. aprill 1920 Aleksander Mardus 14. aprill 1920 – 19. aprill 1920 Jüri Valtar 19. aprill 1920 – 24. juuli 1921 Jaan Adamson 24. juuli 1921 – 3. mai 1922 Otto Jürgen 3. mai 1922 – 11. aprill 1924 Johannes Limberg 11. aprill 1924 – 15. september 1924 Jaan Magnus 3. detsember 1924 – 24. august 1926 Jaan Soon 24. august 1926 – 12. märts 1927 Jaan Magnus 12. märts 1927 – Jüri Leisk 1939. aasta valdade reformi käigus läksid Adavere valla Metsapere küla Kamso-Põdra nr. 36, Karusaadu-Ado nr. 40, Kihnu nr. 41, Kotinaela-Pihlaka nr. 37-a, Kotinaela-Märt nr. 37-b, Riisna nr. 39, Sassi-Hans nr. 38, Koogi nr. 66 ja 67-a, Sutte ja Tuissaare talude maa-alad Imavere valla koosseisu. Ülejäänud valla maa-ala läks Põltsamaa valla koosseisu. Vallas on sündinud õpetaja Martin Okas, advokaat ja poliitik August Leps, sõjaväelane August Leisk, metsaülem Johannes Okas. Maa-ameti kaardirakendused Peatükk Adavere valla minevikust. Kaja, 2. november 1928, nr. 258, lk. 8.
Kamandar Madžidov

Kamandar Madžidov (sündinud 17. oktoobril 1961) on aserbaidžaani rahvusest Nõukogude Liidu ja Valgevene eest võistelnud endine maadleja. Ta võitis esikoha 1984. aasta sõprusmängudel ja 1988. aasta suveolümpiamängudel Sŏulis . Saavutas 1996. aasta suveolümpiamängudel neljanda koha. Võitis 1992. aastal Nõukogude Liidu meistrivõistlustel kuldmedali. Madžidov on Valgevene maadluskoondise peatreener. Kamandar Madžidov veebisaidil Olympedia (inglise)
Koduloom

Koduloom on loomaliik, -alamliik või varieteet, kelle inimene on kodustanud ja sageli ka tõuaretusega geneetiliselt arendanud. Koduloomad jagunevad produktiivloomadeks (neilt saadakse liha, piima, villa, nahka jms), tööloomadeks (veo- või valveloomad jt) ning lemmikloomadeks. Need kategooriad osaliselt kattuvad ning eri koduloomade funktsioonid on ka ajaloo vältel muutunud: nii näiteks on kasside tähtsus närilisetõrjes arenenud riikides minimaalseks langenud ning ka hobuseid, kes on kuulunud kõiki kolme kategooriasse, peetakse kogu maailmas üha vähem töö- ja rohkem lemmikloomana. koduloomade loend kodulind metsloom jahiloom loomakasvatus kalakasvatus lemmikloomad toaloom kariloom produktiivloom lihaloom lüpsiloom karusloom katseloom akvaariumikalad loomaaed tsirkuseloomad
Raymond Ndong Sima

Raymond Ndong Sima (sündinud 23. jaanuaril 1955 Oyemis) on Gaboni poliitik, alates 7. septembrist 2023 Gaboni peaminister. Ta on lõpetanud Université Paris-Dauphine'i majandusteaduse alal ning töötanud tippjuhina metsanduse ja raudteetranspordi vallas. Raymond Ndong Sima kuulub Gaboni Demokraatlikku Parteisse. Alates 17. oktoobrist 2009 oli ta põllumajandusminister. 27. veebruarist 2012 kuni 24. jaanuarini 2014 ja uuesti alates 7. septembrist 2023 on ta Gaboni peaminister. "Gabon: Biographie de Raymond NDONG SIMA, le nouveau Premier ministre". Originaali arhiivikoopia seisuga 28. august 2013. Vaadatud 1. märtsil 2012. Gabon: Biographie de Raymond NDONG SIMA, le nouveau Premier ministre
Christopher Plummer

Arthur Christopher Orme Plummer (13. detsember 1929 Toronto – 5. veebruar 2021) oli Kanada teatri-, teleseriaali- ja filminäitleja. Plummeri tuntumaid rolle on osatäitmised filmides "Helisev muusika" (The Sound of Music, 1965), "Ogalinnud" (The Thorn Birds, 1983), "Madeline" (1993), "Siseinfo" (The Insider, 1999), "Ameerika tragöödia" (American Tragedy, 2000), "Piinatud geenius" (A Beautiful Mind, 2001), "Meie isade lipud" (Our Fathers, 2005), "Emotsionaalne aritmeetika" (Emotional Arithmetic, 2007), "The Last Station" Lev Tolstoina (2009) ja "Lohetätoveeringuga tüdruk" (The Girl with the Dragon Tattoo, 2011). Christopher Plummer on saanud kaks Emmy ja Tony auhinda, Kuldgloobuse ja Briti Akadeemia filmi auhinna. 2012. aastal pälvis Christopher Plummer filmiga "Algajad" (2011) parima meeskõrvalosatäitja Oscari. Temast sai vanim näitleja, kes on võitnud Oscari. IMDb link puudub Christopher Plummer andmekogus IMDb (inglise) Christopher Plummer andmekogus Filmiveeb Christopher Plummer. Biography. Movies & TV. The New York Times
S9 (Berliin)

S9 on Berliini linnaraudtee liin, mis sõidab Schönefeldi lennujaama ja Pankow' vahel. Liinil on 18 peatust ja kogu liini läbimiseks kulub 48 minutit. Liin sõidab 20-minutilise intervalliga ning õhtusel ajal on tavaliselt liin lühendatud Greifswalder Straße jaamani.
Soojuskadu

Soojuskadu on ruumiõhust läbi välispiirete (seinad, lagi, põrand, aknad, uksed jne) väliskeskkonda kandunud soojushulk ajaühikus J/s=W. Küte peaks kompenseerima hoone soojuskaod ja ventilatsioonikaod. Sellepärast võetakse soojuskadu kõigi küttesüsteemiga seotud arvutuste aluseks. Hoone soojuskaod arvutatakse iga välispiiret omava ruumi soojuskadude summana vastavalt standardile. Soojuskadu Φ, W Φ= U x A x (Ti - Tu) U = Materjali soojusjuhtivus W/(m2*K) A = Piirde pindala m2 Ti = Arvutuslik sisetemperatuur C Tu = Arvutuslik välistemperatuur C Hoone soojuskoormuse määramine, Eesti standard, EVS 829:2003 Eesti standardikeskus.
FAI (soomusauto)

FAI (ФАИ) oli aastail 1933–1935 ja 1938–1939 Nõukogude Liidus toodetud soomusauto.
Maadlus 1932. aasta suveolümpiamängudel

Maadlus 1932. aasta suveolümpiamängudel toimus Los Angeleses Ameerika Ühendriikides. Nii Kreeka-Rooma kui vabamaadluses võisteldi seitsmes kaalus: kuni 56 kg, kuni 61 kg, kuni 66 kg, kuni 72 kg, kuni 79 kg, kuni 87 kg ja üle 87 kg. Meeskondlikult Kreeka-Rooma ja vabamaadluses saavutas esikoha Rootsi.
NYC Taxi

"NYC Taxi" on eesti laulja Getter Jaani esimene singel EP-lt. Laulu esmaesitlus toimus 3. märtsil konkursi "Eesti Laul 2012" finaalis, kus laval oli üle 50 inimese. Laulu pealkiri tähendab New Yorgi taksot. Loole lisaks valmis ka New Yorgis tehtud video. Raadio 2 aastahiti valimisel jäi laul 28. kohale. KUULA: Getter Jaanil ilmus uus singel NYC Taxi[alaline kõdulink] publik.delfi.ee Vaadatud 15.03.2012 "Arhiivikoopia". Originaali arhiivikoopia seisuga 24. detsember 2016. Vaadatud 24. detsembril 2016.{{netiviide}}: CS1 hooldus: arhiivikoopia kasutusel pealkirjana (link) "Eesti Top 40 (22. nädal)". Originaali arhiivikoopia seisuga 6. märts 2012. Vaadatud 3. juunil 2012. [1] skyplus.fm. Vaadatud 3.05.2012
Kadakatäks

Kadakatäks (Saxicola rubetra) on linnuliik rästaslaste sugukonna täksi perekonnast. Kadakatäks pesitseb Euroopas ja Aasias ning talvitub Aafrikas. Eestis on kadakatäks rohkearvuline haudelind, tema pesitsusaegne arvukus on viimase hinnangu järgi 300 000 – 400 000 paari. Kadakatäksi kehapikkus on 12–14 cm ja kaal 13–26 g. Linnu ülapool on tumepruun, rind ja kurgualune on oranžikad. Isaslinnul on lai valge kulmutriip ja peenem valge vööt alapõsel. "Eesti lindude staatus, pesitsusaegne ja talvine arvukus 2003–2008" (PDF). Hirundo. Eesti Ornitoloogiaühing. 2009. Originaali (PDF) arhiivikoopia seisuga 14. detsember 2011. Vaadatud 1. märtsil 2012. Kadakatäks andmebaasis eElurikkus Kadakatäks Koostanud: Inga Sõelsepp. Loodusõpe Kadakatäks Loodusteadusliku hariduse keskuse õpikeskkonnad.
Eternism

Eternism ehk eternalism on metafüüsiline seisukoht, mille kohaselt aeg on samasugune reaalsuse mõõde nagu ruumi kolm mõõdet, mistõttu minevik, olevik ja tulevik on kõik ühevõrra reaalsed. Selle teooria kohaselt Homeros eksisteerib reaalselt. Siiski tuleb paljudes keeltes minevikust, olevikust ja tulevikust rääkides kasutada erinevaid ajavorme.
Presentism

Presentism on metafüüsiline seisukoht, mille kohaselt reaalselt eksisteerivad ainult objektid ja sündmused, mis on olevikus.
Trükiveakurat

Trükiveakurat (Diabolus typographicus) on kuradike, kellega üritatakse välja vabandada trükiväljaannetesse sisse lipsanud vigu. Tema tõttu on paljude raamatutega kaasas erratum (mitmuses errata). Trükiviga
Carl Gustav Schultz noorem

Carl Gustav Schultz (9. jaanuar / 20. jaanuar 1768 Lääne-Nigula – 9. märts / 21. märts 1844 Kullamaa) oli Eesti vaimulik. Schultz kasvas üles vaeslapsena, teda kasvatasid pastorid Jonas Laurentii Carlblom ja Johann Lithander ning koolitasid Tallinna Gümnaasiumi professorid Geyser ja Sverdsjoe. Aastatel 1774–1785 õppis ta Tallinna Gümnaasiumis. Immatrikuleeriti 26. oktoobril 1785 Kieli ülikooli, oli kohal veel aastal 1788. Ordineeriti 29. aprillil / 10. mail 1789 õpetajaks. Ta oli aastatel 1789–1796 Kullamaa Püha Johannese koguduse adjunktõpetaja, aastatel 1796–1844 sama koguduse õpetaja. Lisaks oli ta 10. jaanuarist / 22. jaanuarist 1825 Maa-Lääne praostkonna praost ja aastast 1835 senior ministerii. Schultz tegi kaastööd O. W. Masingule, kirjutades oma kihelkonna taevaskäijatest. Nii tema isa Carl Gustav Schultz kui ka vanaisa Georg Friedrich Schultz olid Lääne-Nigula Püha Nikolause koguduse õpetajad, vanavanaisa Georg Schultz oli Ridala Püha Maarja Magdaleena koguduse õpetaja; tema vanavanaisa Daniel Vick oli Haapsalu Püha Johannese koguduse õpetaja. Ta oli kolm korda abielus: tema esimese abikaasa Augustine (1772–1808) isa Anton Friedrich Bornwasser oli Vigala ja Rõuge Maarja koguduse õpetaja, sellest abielust sündinud poeg August Konstantin Schultz oli samuti Kullamaa Püha Johannese koguduse õpetaja; tema teise abikaasa Johanna Juliane (1770–1819) isa Otto Wilhelm Eberhard oli Vastseliina ja Rapla Maarja-Magdaleena koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
Põhja-Korea tuumarelvad

Põhja-Korea (ametliku nimega Korea Rahvademokraatlik Vabariik) on andnud teada, et ta omab tuumarelva ja paljud teised riigid usuvad seda väidet. CIA on andnud hinnangu, et Põhja-Koreal on ka lisaks oluline keemiarelva arsenal. Põhja-Korea kuulus varem Tuumarelvade leviku tõkestamise lepingule allakirjutanud riikide hulka, kuid 2003. aastal, tsiteerides Ameerika Ühendriikide ebaõnnestunud kooskõlastatud raamistiku lepet (Agreed Framework) Põhja-Koreaga. 1994. aastal sõlmitud lepinguga Ameerika Ühendriikide vahel, millega taheti vähendada Põhja-Korea tuumaambitsioone tõi kaasa suhete paranemise ja aitas Põhja-Koreal varustada ennast teatud energiavarudega tuumareaktorite abil. 9. oktoobril 2006 teatas Põhja-Korea valitsus, et esimest korda viidi edukalt läbi tuumakatsetus. Samal ajal tuvastasid USA Geoloogiakeskus ja Jaapani seismoloogilised asutused 4,3-magnituudilise maavärina Põhja-Koreas, seda on ka Põhja-Korea väidetega kinnitanud. IAEA peadirektor Mohamed El-Baradei avaldas arvamust, et 2009. aasta aprilliks oli Põhja-Koreast saanud "täiemahuline tuumaelektrijaam". Põhja-Korea korraldas 25. mail 2009 järjekordse tuumakatsetuse, mis arvatakse olevat 4,7-magnituudilise maavärina põhjustaja. Katsetuse koha kohta pole avaldatud ametlikku informatsiooni. On arvatud, et see toimus Põhja-Korea kirderegioonis Kilju linna lähedal.
Eesti siseminister

Siseminister on Vabariigi Valitsuse liige, kes juhib Siseministeeriumi. Ta korraldab ministeeriumi valitsemisalasse kuuluvaid küsimusi riigi sisejulgeoleku tagamise ja avaliku korra kaitsmise, riigipiiri valvamise ja kaitsmise ning piirirežiimi tagamise, kriisireguleerimise, riigireservi ning tuletõrje- ja päästetööde ning kodakondsuse ja migratsiooniga seotud asjade korraldamisel. Siseminister otsustab ministeeriumi hallatavate riigiasutuste moodustamise ning kinnitab nende põhimääruse, struktuuri ja töökorralduse. Lisaks annab minister valitsusele aru ministeeriumi tegevusest. Ta esitab valitsusele ettepanekuid ministeeriumi eelarve ning vajaduse korral lisaeelarve kohta. Ühtlasi otsustab ta eelarvevahendite kasutamise üle ning jälgib eelarve täitmist. Minister kinnitab riigieelarvest lähtudes ka ministeeriumi valitsemisala riigiasutuste eelarved. Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. Alates 18. juulist 2022 on Eesti siseministriks Lauri Läänemets. Parteid ██ Eesti Maarahva Liit / Põllumeeste Kogud ██ Eesti Rahvaerakond / Rahvuslik Keskerakond ██ Eesti Tööerakond ██ Eesti Sotsiaaldemokraatlik Tööliste Partei ██ Asunikkude Koondis Parteid ██ Eesti Reformierakond ██ Eesti Keskerakond ██ Eesti Sotsiaaldemokraatlik Erakond ██ Isamaa ja Res Publica Liit ██ Eesti Konservatiivne Rahvaerakond ██ Eesti Koonderakond ██ Isamaaliit ██ Eesti Rahvusliku Sõltumatuse Partei ██ Eestimaa Rahvaliit ██ Vabariiklaste ja Konservatiivide Rahvaerakond Eesti siseministeerium Eesti NSV siseministeerium "Siseminister Kristian Jaani". siseministeerium.ee. Originaali arhiivikoopia seisuga 29.12.2021. Vaadatud 04.07.2022.
August Konstantin Schultz

August Konstantin Schultz (26. august/7. september 1805 Kullamaa – 14. juuni/26. juuni 1848 Kullamaa) oli Eesti vaimulik. Ta õppis Tallinna toomkoolis ja aastatel 1827–1830 Tartu Ülikooli usuteaduskonnas. Ta oli seejärel Eestimaal koduõpetaja ja Smolnõi aadlineidude Maria instituudi saksa keele ja kirjanduse õpetaja. Ordineeriti 12. novembril/24. novembril 1844 õpetajaks. Ta oli aastatel 1844–1848 Kullamaa Püha Johannese koguduse õpetaja. Ta asutas 6. mail/18. mail 1845 Kullamaale abipiibliseltsi. Tema isa Carl Gustav Schultz oli Kullamaa Püha Johannese koguduse õpetaja, vanaisa Carl Gustav Schultz ja vanavanaisa Georg Friedrich Schultz olid Lääne-Nigula Püha Nikolause koguduse õpetajad. Teine vanaisa Anton Friedrich Bornwasser oli Vigala ja Rõuge Maarja koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007 [1]
Maadlus 1928. aasta suveolümpiamängudel

Maadlus 1928. aasta suveolümpiamängudel toimus Amsterdamis, Hollandis. Kreeka-Rooma maadluses võisteldi kuues kaalus: kuni 58 kg, kuni 62 kg, kuni 67,5 kg, kuni 75 kg, kuni 82,5 kg ja üle 82,5 kg. Vabamaadluses võisteldi seitsmes kaalus: kuni 56 kg, kuni 61 kg, kuni 66 kg, kuni 71 kg, kuni 79 kg, kuni 87 kg ja üle 87 kg.